
DISPUTATIO  MEDICA 

INAUGURALIS, 

DE 

M E R O C E L E, 

4 

VEL 

HERNIA  CRURALI; 

QUAM, 

ANNUExXTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII  BAIRD,  SS.  T.  F. 

ACADEMIiE  EDINBURGENiE  PRa:FECTi; 

NECNON 

AMPLISSIMI  SENATUS  ACADEMICI  CONSENSU, 

ET  NOBILISSIMA  FACULTATIS  MEDICA  DECRETO^ 

jpro  (UraDu  Doctorisf, 

SUMMISqUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSE (^UEND IS  ^ 

ERUDITORUM  EXAMINI  SUBJICIT 

JACOBUS  BARRY, 


rOVTO  u Xsy*», 

’AXX’  $!  (p^ovovvroi  tov;  Xoyoui  a,vh^0i  tr 

MENANDER. 

Ne  hoc  consideres,  si  junior  loquar, 

Sed  si  viri  prudentis  sermones  apud  te  habeo. 


Die  VIII  ante  Kal.  Julias,  hora  locoque  solitis, 
EDINBURGT: 

EXCUDEBAT  C,  STEWART, 

Academix  Typographu*. 


MDCCCXII 


FRANCISCO  MlllANDA 

CELSISSIMO, 

’ DUCI  CELEBERRIMO, 

PATRIAE  JUS  DILECTISSIMAE 
TOTIUSQUE  ORBIS  TERRARUM  LIBERTATEM 
AB  INCUNABULIS  VINDICANTI, 

QUI  LEGES 

SUIS  CIVIBUS  AEQUISSIMAS  TULIT, 

A QUORUM  SUFFRAGIIS 
COPIARUM  REIPUBLICAE  FOEDERATARUM 
SUMMUS  IMPERATOR 

SOCIUSQUE  CIVITATIS  IPSORUM  MERITO  DESIGNATUS 
OB  CUJUS  DOCTRINAM  ET  SCIENTIAM 
PEREGRINATIONE  STUDIISQUE  COMPARATAM 
INTER  OMNES  FACILE  PRINCEPS  ; 

QUI  EPAMINONDAS  ALTER 
JURE  APPELLATUS  SIT, 

ET  SICUT 

DE  HOC  THEBENSIS  RESPUBLICA, 

ITA  DE  ILLO  CARACCAENSTS 
NON  MINIME  PENDET, 

OB  CURAM  PATERNAM  ET  PLURIMA  BENEFICIA 
IN  SE  ET  SUOS  BENIGNE  COLLATA^ 

HOC  TENTAMEN  INAUGURALE 
DAT  DICAT  DEDICATQUE 

JACOBUS  BAIMIY, 

NECNON, 


VIRO  OPTIMO  AC  DIGNISSIMO^ 


DAVIDI  STEUART  ERSKINE, 


COMITI  DE  BUCHAN, 


ETC,  ETC.  ETC« 


ARTIBUS  LITTERISQUE  HUMANIORIBUS^ 


QUAS 

ET  IPSE  FELICITER  COLUIT^ 


PLURIMUM  FAVENTI, 


HANC  DISSERTATIONEM  INAUGURAIEM, 


GRATAM  ACCEPTAMQUE  CUPIT 

AUCTOR. 

DISPUTATIO  MEDICA 


INAUGURALIS, 

SE 

M E R < ) C F.  L E, 

VEL 


HERNIA  CRURALI. 


HISTORIA  MORBI. 


Pauci  majoris  momenti  quam  Hernia  morbi 

S4^iSk-  ' .-C'  - ■ > I <• 

suntj  sive  frequentiam  occurrendi^  sive 

9.. ' / ^ ’ I ■ ■<}  f'  'C  ? 6 'A ^ ^ tA-’™  'i  ^ ^ £ r'  . ^ *\ 

aerumnosa  et  saepe  letliaiia  symptomata^ 

/).  , t.,-.  .'cA.U  •«.;  ■ i .s  j 


quae  comitantur,  spectemus ; nullus  est  au- 
tem  qui  plus  anatomicae  scientiae,  plus  cu» 
rae,  peritiae,  iudiciique  in  facultatibus  ad 
removendum  aut  sublevandum  necessariis 

X # <•  ((,  n ' .i-  f-  r.  . . 

adhibendis,  postulata  / 

DISPUTATIO  MEDICA 


De  Hernia  Crurali  tantum  in  animo  est 
disserere.  Haec  Herniae  species  non  ab 
antiquioribus  chirurgis  et  anatomicis  ani- 
mad versa  fuit. 

Hunc  morbum  le  Quin  nosse  videtur, 
(vide  Tractat,  de  Herniis)  antequam  a Ver- 
heyeno,  in  anatomia  quae  A.  D.  1693  lucem 
aspexit,  memorata  fuerat  j licet  hic  idem  pri- 
mus fuisse,  qui  exploratam  habuit,  existime- 
tur. Verheyenum  inter  primos  ” qui 
de  Hernia  Crurali  scripserunt,  Morgagni 
dicit. 

A/ 

Coipero  celebri  ignota  fuit,  quamvis  eam 

A 

occurrere  • posse  suspicabatur  ; loquens  de 
Pouparti  ligamento,  his  verbis  utitur : It 

is  not  impossible  that  ruptures  may  some- 
“ times  happen  in  this  part ; I am  apt  to 
imagine  this  to  be  the  case,  when  a rup- 
ture  is  very  large,  and  not  to  be  retained 
by  a truss.’’ 


DE  MEROCELE. 


A 

o 


Huic  autem  Cofiperi  sententiae  adver- 

/V 

satur  experientia,  cruralis  enim  Hernia  mi- 
nima est.  Res  peculiares  quae  hanc  spe- 
ciem comitantur,  chirurgis  anatomicisque 
per  aliquod  tempus  posteaquam  existere 
compertum  est,  ignotae  erant ; perque  hoc 
tempus,  modum  operandi  et  incertum  et 
saepissime  periculosum  fuisse  oportet. 

Gmheniatus^  chirurgus  Hispaniensis,  pri- 
mus fuit  qui  de  hac  parte  annuli  cruralis, 
quae  stricturam  formabat,  consideranda  mo- 
nuit ; ideoque  optimum  modum  operati- 
onis ad  removendum  monstravit.  Haec  res 
principum  chirurgorum  anatomicorum^ue  at- 
tentionem exinde  occupavit,  atque  laboribus 
Monro^  Tley,  Lawrence^  et  Cooper  plene  ehi- 
cidata  est.  Haec  species  saepius  in  fbeminis 
quam  in  maribus,  propter  ampliorem  mag- 
nitudinem cruralis  arcus,  latitudinemque 
aciei  internae  pubi  proximae,  occurrit. 

^4. 

Morgagni^  cui  anatomicae  investigati- 
ones haud  raro  accidebant,  nunquam,  nisi 
in  foeminis.  Herniam  Cruralem  vidit. 


CAUSAE. 

Herniae  Cruralis  causae  in  praedisponen- 
tes  et  excitantes  dividantur. 

'Inter  priores  numerantur  omnia,  quae 
abdominalium  viscerum  pressuram  augent ; 

• — pelvis  foemininae  structura  peculiaris 
arcus  cruralis  resistentia  nixibus  parturitio- 
nis  diminuta corporis  imbecillitas  quovis 
modo  inducta  relaxantesque  regionum 
calidariim  effectus,  in  quibus  graviter  qui- 
dem, et  saepius  occurrere,  et  ampliorem 
magnitudinem  quam  in  septentrionalibus  re- 
gionibus attinere,  Hernia  videtur. 

Prosper  Alpinus,  de  medicina  Aegyp- 
tiorum, inquit,  Herniarum  omnis  species 


DE  MEROCELE. 


ibi  semper  vagatur,  plerumque  magnae 
anguriae  magnitudine  cernuntur.’^ 

Inter  causas  excitantes  numerentur  om- 
nes subiti  nisus,  distentiones,  tussiendum, 
vomitus,  vel  denique  aliqua  res,  quae  se- 
verae aut  subitae  diaphragmatis  abdomi- 
naliumve  musculorum  actioni  occasionem 
praebet ; atque  in  illis  omnino  praedispo- 
sitis, mirum  est  quam  exiguae  causae  Her- 
niam producunt.  Alia  autem  causa  Her- 
niae Cruralis,  in  feminis  praecipue,  scili- 
cet, mos  (nunc  feliciter  in  usu  rarior)  arcte 
succingendi,  qui  viscera  abdominis  detru** 
dit,  ejus  cavitatem  minuit,  atque  sic  cau- 
sae existenti  vis  additur.  Australis  Ame- 
ricae  incolentes,  magna  parte  temporis  in 
equo  exacta,  cruribusque  extensis,  Herniae 
valde  obnoxii  sunt.  Apud  Livium  sententia 
est,  quae  monstrat  equitandum  apud  Ro- 
manos Herniae  causam  consideratum,  indi- 
cans quoque  quali  contemptu  iste  populus 

militaris  aliquem  rebus  bellicosis  ineptum  as- 
piceret. M.  Servilius,  de  meritis  suis  pub- 
lice loquens,  nudasse  deinde  se  dicitur: 
et  quo  quaeque  bello  vulnera  accepta 
essent,  retulisse.  Quae  dum  ostentat  ada- 
pertis  forte  quae  velanda  erant,  tumor 
inguinum  proximis  risum  movet.  Tum, 
Hoc  quoque  quod  ridetis,  inquit,  in  equo 
dies  noctesque  persedendo  habeo : nec 
magis  me  ejus  quam  cicatricum  harum 
pudet,  poenitetque : quando  nunquam 
mihi  impedimento  ad  rempublicam  bene 
gerendam  domi  militiaeque  fuit.’^  (T. 
Lmi  UL  xLv.  39.) 

Parturitio  quoque  relaxationi,  quae  huic 
Herniae  speciei  multum  favet,  ortum  dare 
videtur;  et  dicit  Arnaud  19  ex  20  foe- 
minis,  Hernia  Crurali  affectis,  esse  nuptas; 
et  ex  100  mulieribus  innuptis,  atque  100 
hominibus,  non  nisi  unicum  casum  Her- 

Iliae  Cruralis  inter  omnes  occurrere  reper- 
tum iri. 


SYMPTOMATA. 

Herniae  Cruralis  symptomata  secundum 
illas  res,  quae  ejus  originem  comitatae  sunt, 
variabunt. 

Si  relaxatione  et  debilitate  arcus  cruralis 
oriatur,  strangulatio  non  semper  superve- 
niet ; atque  in  hoc  casu  tumor  in  parte  fe- 
moris superiore,  qui  in  positione  supina  ple- 
rumque recedet,  sentietur ; et  si  aeger  io 
positu  erecto  tussiat,  impulsus  per  digitum 
super  tumorem  impositum  animadverti  po- 
test. Si  autem  Hernia  subito,  post  aliquem 
magnum  nixum,  habituque  corporis  aliter 
vigente,  acciderit,  strangulationis  sympto- 
mata cito  supervenient ; aeger  aiicujus  rupti 
sensum  habet,  atque  tumor  magnitudinis 

parvae,  raro  illam  juglandis  excedens,  in 
parte  femoris  superiore  sentitur.  Hic  tu- 
mor tactu  cito  molestus  fit,  angustiae  et  do- 
loris sensus  in  alvo  percipitur,  nausea  vomi- 
tusque superveniunt,  et,  si  levamen  non  ob- 
tineatur, paulatim  graviores  evadent. 

In  hoc  statu,  si  rationes  rectae  non 
adhibeantur,  casus  verisimile  lethalis  eve- 
niet. Singultus  spasticus  supervenit; — ten- 
sio dolorque  cessant ; — sudor  frigidus  in 
cute  apparet; — splendorem  amittunt  oculi, 
quae  res  indicat  gangrenae  praesentiam  ; — - 
denique  fatalis  exitus  finem  aegri  molestiis 
imponit. 


DIAGNOSIS. 

Hernia  Cruralis  pro  Bubonocele  per  erro- 
rem capiatur.  Dignosci  autem  potest  inves- 
tigando collum  tumoris,  quod  in  Hernia 

Crurali  s-emper  infra  Fouparti  ligamentum. 
Inguinali  autem,  supra,  esse  reperitur.  In 
Bubonocele,  praeterea,  spina  pubis  infra  col- 
lum sacci  Hernialis  ; Crurali  in  Hernia  au- 
tem, in  eddem  linea  horizontali,  vel  paullo 
supra,  sita  est.  A Bubonocele  dignoscere 
operae  pretium  est,  hallucinatio  enim  ad 
lethales  errores  in  cura  et  operatione  du- 
ceret. Hernia  Cruralis  a glandula  inflam- 
mata distinguitur,  quippe  quae  post  aliquem 
nisum  appareat,  semper  autem  in  majus  mi- 
nusve  canalis  alimentarii  detrimento  comi- 
tata, utpote  nausea,  vomitu,  et  alvi  adstricti- 
one.  Glandula  inflammationem  progreditur 
quoque  multo  tardius  quam  Hernia  Crura- 
lis. Ab  Enteritide  dignoscitur  dolore,  ad 
tactum  molestia,  et  in  inguinibus  tumore  ; 
omnibus  quibus  symptomatibus  caret  Enteri- 
tis. Dignosci  etiam  possit  ab  abscessu  Psoa- 
dico.  Hic  enim  morbus  gradatim  progre- 
ditur ; praevio  in  lumbis  dolore  comitatur ; 
tumor  autem  in  eo  minus  definitur : mollis- 

que  fluctuatio,  quae  in  Hernia  Crurali  nun- 
quam reperitur.  A varice  venae  femoralis 
distinguatur,  cum  enim  haec  vena  supra  ar- 
cum cruralem  in  positura  recumbente  pre- 
matur, tumor  in  inguinibus  rursum  apparet ; 
si  autem  esset  Hernia  Cruralis  in  positione 
horizontali  recedens,  hoc  non  accidere  pos- 
set. Doctor  Monro  de  cystibus  aquosis, 
aliisque  in  inguine  tumoribus  disseruit ; ab- 
sentia autem  omnium  Herniae  symptoma- 
tum, quo  minus  pro  Hernia  Crurali  morbus 
capiatur,  impediet. 


PROGNOSIS. 

Quoniam  Herniae  periculum  ex  inflam- 
matione ejusque  effectibus  maxime  oriatur, 
causas  illius  gradum  afficientes,  ut  prog- 
nosin  idoneam  facere  possimus,  conside- 
rare oportebit. 

Haec  quidem  sunt  Herniae  causae ; 
“incarcerationis  gradus magnitudo  tu- 
moris, ejusque  contenta aetas  aegri  et 
habitus. 

Hernia,  aliqua  violenta  causa  excitante, 
plerumque  fit  incarcerata,  ideoque  pericu- 
losior, quam  quae,  excitante  causa  exigua, 
in  hominibus  huic  morbo  praedispositis  ex 
relaxatione  et  debilitate  evenit. 

Hernia  recens  quoque  veteri  periculosior 
est ; hoc  enim  in  casu  aperturae  latera  ri- 
gida sunt,  strangulatioque  facile  efficitur. 
Ruptura  in  recenti  magnitudo  tumoris  minor 
quam  in  veteri ; atque  hinc  ex  magnitudine 
tumoris,  scriptores  chirurgici  de  verisimili- 
tudine partes  protrusas  reducendi  conten- 
dunt. Cum  omentum  protruditur,  pericu- 
lum non  tantum  est,  quantum  cum  in  rup- 
tura intestinum  continetur.  Hernia  in  ro- 
bustis et  juvenilibus  periculosior  est  quam 

in  hominibus  provectioris  aevi ; facultatibus 
corporum  diminutis,  minus  obnoxia  inflam- 
mationi fient. 

Cum  intestinum  facile  reducitur,  peri- 
culum raro  metuendum  est.  Si  aegre  re- 
ducitur, inflammatio  supervenire  possit ; et 
si  ad  operationem  recurrere  necesse  sit, 
eventus,  etiam  optimis  auspiciis,  haud  sem- 

A. 

per  faustus  est : nam  cum  operatio,  ut  cu- 
rae radicalis  modus,  aegro  Hernia  non  in- 
carcerata  affecto,  aliterque  bono  valetudinis 
statu  Utente,  facta  sit ; lethalis  non  raro 
evenit,  operantibus  etiam  optimis  chirurgis, 
exempli  gratia,  viro  clarissimo  Petit. 

Si  mortalitatis  tabellas  scrutemur,  raris- 
sime lethalem  Herniae  finem,  praesertim 
cum  numerus  aegrorum  spectetur,  reperi- 


emus. 

Per  triennium  apud  Londinenses^  aequa 
distributione,  numerus  mortium  de  ruptu- 
ra, illas  de  aliis  causis,  ne  una  quidem  in 
1450  excessit.  Berlinli^  A.  D.  1774,  ex 
4401  sex  de  Hernia  mortui  sunt;  anno 
1785,  ex  4961  sex  quoque  de  eodem  morbo. 
In  parvis  oppidis  Saltzwedae  et  Arundsee  ex 
1680  sex  de  ruptura  mortui  sunt.  In  Leho 
ex  1154  tres  de  eodem  morbo;  atque  in 
compluribus  AUmarki  vicis  ex  4718  duode- 
cim de  Hernia  vitam  perdiderunt.  (Siiss- 
milch  Gottliche  Ordnung.  tom.  HI,  Appen. 
pag.  52.) 

Ex  enumeratione  supra  memorata,  in 
parvis  oppidis  atque  pagis  major  hujus  mor- 
bi lethalitas  esse  liquido  constabit.  Hoc 
profecto  robustiori  agrestium  corporum  ha- 
bitui, quae  facilius  inflammationi  cedunt,  at- 
tribui possit.  Altera  autem  causa  est,  for- 
sitan omnium  maxima ; nempe,  in  his  locis 
inopia  chirurgorum  satis  peritorum,  qui- 


u 


DISPUTATIO  MEDICA 


que  operationes  necessarias  perficere  pos- 
sunt. 


PARTIUM  CUM  HERNIA  CRURALI 
CONNEXARUM  ANATOMIA, 

Inter  summitatem  symphysis  pubis,  an- 
terioremque  partem  spinae  ossis  ilii,  spatium 
est  longitudinis  permagnae,  dimidium  cu- 
jus exterius  est  ilii,  interiusque  pubis.  Pau- 
lulum ad  externam  partem  summitatis  sym- 
physis pubis  videtur  processus  spinosus  ossis 
pubis,  ex  quo  tendit  linea  ad  hujus  essis 
cum  ilio  juncturam,  et  denique  per  interius 
et  inferius  latus  ilii  usque  ad  os  sacrum. 
Haec  est  Imea-ileo-pectinea  quae  partem 
marginis  pelvis  fingit.  In  parte  ossis  pubis 
superiore,  paulumque  ad  superficiem  exti- 
mam cristae  vel  tuberis  ejus  ossis,  natura- 
lis depressio  est  ubi  magna  vasa  femoralia, 


DE  MEROCELE. 


15 


et  anterior  nervus  cruralis  e pelvi  proce» 
dunt. 

Hujus  exterior  pars  projectione  per  junc» 
turam  ossium  pubis  iliique  facta  termina» 
tur ; haec  autem  directe  super  acetabulum 
sita  est.  Super  hanc  juncturam,  etiamque 
ad  ejus  exteriorem  partem  impressio  fit,  ubi 
psoas  magnus  iliacique  interni  musculi,  ut 
in  trochanterem  minorem  ossis  femoris  in» 

I 

serantur,  excurrunt. 

Ab  acetabulo  introrsus  plana  superficies^, 
qu^  musculo  pectineo  originem  dat,  in  os 
pubis  est. 

Recenti  cadavere,  os  pubis  valida  super» 
ne  crusta  ligamentosa  tegitur,  quae  a crista 
vel  tubere  ossis  extrinsecus,  per  lineam-ileo- 
pectineam,  tendit : huic  inferior  anterior» 
que  pars  tendinis  externi  obliqui  musculi 
figitur. 

Hujus  tendinis  inferior  pars  antea  Pou- 
parti  vel  Falopii  ligamenti  nomine  cognos- 
cebatur ; nunc  autem  potius  illo  cruralis  ar- 
cus, ex  specie  arcuata.  Arcus  cruralis  den- 
sior robustiorque  quam  reliquum  tendinis 
musculi  est ; aliquanto  autem  angustior  te- 
nuiorque  versus  ilium  quam  in  altera  extre- 
mitate existit.  Inter  ilii  superiorem  anterio- 
rem processum  spinosum,  partemque  supe- 
riorem ossis  pubis,  quarum  in  utramque 
partium  firmissime  inseritur,  tendit ; licet 
ex  majore  latitudine  pelvis,  longior  laxior- 
que  in  foemina  quam  in  mare  sit.  Circa  pol- 
licem dimidiumque,  sursum  et  extrorsum,  a 
summitate  symphysis  pubis,  corpore  adulto 
et  magnitudine  mediocri,  externus  est  an- 
nulus  abdominalis,  funiculi  spermatici  in 
mare,  rotundique  uteri  ligamenti  in  foemi- 
na, introitus.  Ovale  cum  extremitatibus, 
versus  pubem,  iliique  spinae  anteriorem 
partem,  annulus  effingit  j et  in  mare  longi- 
tudo circa  pollicem,  minor  autem  in  foemi- 

na  est,  Anniili  interno  latere  septum,  quod 
inter  exteriores  interioresque  abdominis  par- 
tes coinmimicationem  impedit,  per  inter- 
nos musculos,  obliquum  et  transversalem, 
formatur.  Tendinis  supra  annulum  pars, 
columnam,  quae  in  sympliysin  pubis  et  os 
pubis  a latere  contrario  inseritur,  efficit  ; ten- 
dinis etiam  subter  annulum  pars  intorquetur 
et  duplicatur,  ideoque  aliam  columnam, 
tuberi  pubis  ligamentosaeqiie  crustae,  piiba- 
lem  liueae-iieo-pectineae  portionem  tegenti, 
affixam  format*  Insertio  ultima  speciem 
formae  Innatae,  acutae  et  validae,  induit ; 
quae  in  mare  latior  altiorque  quam  in 
foemina  esse  reperitur.  Haec  aciem  ar- 
cus cruralis  posteriorem  efficit,  aut  an- 
nulum cruralem  tam  speciatim  a Ghn- 
hernato  excussum  format.  Duae  colum- 
nae, annuli  exteriore  parte,  per  fibras 
tendinosas,  qnae  directione  curvata  super 
illas  tendinis  obliqui  externi  musculi  tran- 
seunt, conjunguntur.  Hae  fibrae,  licet 

tenerae,  plurimum  in  confirmanda  hac  par- 
te tendinis  musculi,  praesertimque  annu- 
li  exterioris  fini,  auxilium  dant.  Annu- 
lus  tendine  externi  musculi  obliqui  diffin» 
dendo  effingitur ; locus  autem  divisionis 
multum  in  corporibus  diversis  variatur.  In 
quibusdam,  fibrae  juxta  exteriorem  annuli 
finem  separantur,  in  aliis,  procul  ab  illo ; in 
quibus,  per  aponeiirosin  adeo  tenuem,  ut  in- 
ternus musculus  obliquus  cum  initio  musculi 
cremasteris  perluceat,  spatium  interveniens 
occupetur.  Tendo,  qui  arcum  cruralem  fin- 
git, super  iliacum  internum,  psoam  magnum, 
vasa  cruralia  nervumque,  protenditur. 

Super  inferiorem  abdominis  partem,  pro- 
ximamque  summo  femori,  formatur  expansio 
tendinosa.  Fascia  superjiciaris  vocata,  quae 
in  statu  naturali  sanoque,  valde  tenuis  est ; 
inflammata  autem,  sicut  in  Hernia,  densitatis 
roborisque  haud  exigui  esse  reperitur.  Super 
obliqui  externi  tendinem  haec  fascia  se  por- 

rigit,  et  abdomine  descendens  super  glan- 
dulas absorbentes  et  vasa  superficiaria  in  fe- 
moris superiore  anterioreque  parte  amittitur. 
Sub  parte  fasciae,  quae  femur  obtegit,  alia 
expansio  tendinosa  priore  multo  densior  ro- 
bustiorque  oritur ; quae  inferiorem  extre- 
mitatem ferme  operit,  atque  vasis  femorali- 
bus in  parte  femoris  superiore  tegumentum 
praebet.  Altera  hujus  fasciae  pars,  ilkilis  ap- 
pellata, quae  ab  arcu  crurali,  et  ilii  spinae  par- 
te anteriore  usque  ad  tuber  pubis  descendit; 
inferiorem  autem  psoae  iliacique  interni  mus- 
culorum finem,  et  anteriora  vasa  cruralia  ner- 
vumque operit.  Altera,  piibalis  nominata,  ex 
pubali  lineae-ileo-pectineae  portione  oritur, 
quae  super  musculum  pectineum  tricipitem- 
que,  in  descensu  cum  iliali  portione  sub 
magna  vena  saphena  coiens,  decurrit ; ibi- 
que  angulum  permagnum,  ad  interius  vaso- 
rum sanguiferorum  latus,  iilique  per  muscu- 
los ibidem  facto  respondentem  effingit. 


20 


DISPUTATIO  MEDICA 


Portio  ilialis  ad  partem  superiorem  inte* 
rioremque,  aciem  semicirculatam,  vel  pro- 
cessum falciformem,  praecipue  scriptoribus 
de  chirurgia  recentioribus  notatum,  format. 
Hic  processus  aperturam  magnam  relinquit, 
ubi  saphena  major,  in  fasciae  latae  portio- 
nem pubalem  ascendens,  finem  habet,  cir- 
ca pollicem  infra  arcum  cruralem,  ad  sum- 
mam venam  femoralem.  Juxta  partem  hu- 
jus processus  interiorem,  una  aut  altera 
glandula,  per  quam  lymphatica  femoris  su- 
perficiaria in  cursu  versus  abdomen  transe- 
unt, collocatur. 

Cum  abdomen  aperitur,  peritonaeumque 
amovetur,  fascia,  iliaca  nominata,  apparet, 
quae  ex  arcu  crurali,  sub  latus  externorum 
iliacorum  vasorum  exterius,  etiamque  ex 
ilii  spina  emittitur : psoam  autem  iliaci- 
que  interni  musculum  tegit,  cui  etiam  ad- 
haeret. Deorsum  quoque  pone  vasa  iliaca, 
ut  ad  marginem  pelvis  figatur,  super  ossa  et 

musculos  ad  latus  ejus  cavitatis  interius  du- 
plicaturae genus  praebens,  extendit.  Pone 
ortum  vasorum  femoralium,  haec  expansio 
cum  pubali  fasciae  latae  portione  adeo  con- 
nectitur,  ut  altera  alterius  continuatio  quo- 
dammodo habeatur. 

Alia  fascia,  Cooperi  transversalis,  ex  ar- 
cu crurali  ascendens,  musculo  transversali 
duplicaturam  praebet;  quae  versus  finem  ab- 
dominis inferiorem  tenuior  evadit.  Circa 
medium  inter  ilii  spinam  symphysinque  pu- 
bis, haec  fascia  aperturam  relinquit,  quae 
annulum  internum  abdominalem,  introitum 
velut  spermatico  funiculo,  vel  ligamento 
uteri  rotundo  fingit : iitrisque  quantitate 
materiei  cellulosae  et  quibusdam  febris  ten- 
dinosis,  quae  ad  hunc  introitum  implendum 
juvant,  circumdatis.  Aperturp^e  superior 
pars  per  obliquum  internum  transversalem- 
que  musculos,  atque  inferior  per  partem 
obliqui  externi,  quae  fingit  arcum  cruralem, 

formatur.  Haec  posterior  aliquem  ex  an- 
nui o ad  exteriora  corporis  transitum  direc- 
tum impedit. 

Praeter  expansiones  supra  memorataSj 
alia,  vagina  cruralis  appellata,  magna  fe- 
moris vasa  includens,  usque  ad  locum  ubi 
musculi  femoris  adductoris  magni  tendi- 
nem perforant,  demittitur.  Prima  origine, 
per  fibras  intra  abdominis  pelvisque  ca- 
vitatem ex  fasciarum,  de  quibus  supra 
diximus,  partibus  proximis  emissas,  infun- 
dibuli figura  formatur  : vasa  autem  in  fe« 
more  fasciam  arcte  succingentem,  ex  illa 
quae  extremitates  inferiores  plerumque  te- 
git, (multum  licet  ex  condensata  substantia 
cellulosa  componatur,)  accipiunt.  Vagina 
explorata,  quaedam  segmenta  tendinosa  in- 
ter vasa  ipsa  etiamque  secus  latera  meare 
videntur,  quae  sibimet  ipsis,  arcui  crurali, 
et  ossibus  conterminis  adhaerent. 

Inter  columnam  inferiorem  arcus  crura» 
iis,  et  os  pubis  cum  externa  vena  iliaca, 
spatium  est  formae  triangularis,  parvam 
aperturam,  quae  foramen  Gimhernati  crura- 
le efficit,  in  exteriore  parte  habens,  in  foe- 
mina,  quam  in  mare  multo  major  Si  in 
hoc  foramen  trudatur  digitus,  a dimidio  ad 
tres  quadrantes  pollicis  pone  annulum  crura- 
lem versus  femur  intrare  possit,  exinde  fas» 
ciae  latae  semicircularis  acies  facile  sentiri 
potest.  Foramen  crurale  intra  summam  va- 
ginam cruralem  ponitur,  et  vasis  absorben- 
tibus glandulisque  femoris  praecipue  occu- 
patur, illis  per  vasorum  sanguiferorum  tu- 
nicas irrepentibus,  hisque  per  unum  aut 
plura  foramina,  substantia  cellulosa  formata 
atque  materia  tendinosa,  intrantibus.  Haec 
materies  cellulosa  et  tendinosa  in  foramine 
crurali  reperta  cum  vagina  crurali,  fasciam 
propriam,  quae  in  Hernia  Crurali  apparet. 


* Vide  Monro  Jun.  de  Hernia. 

formare  videtur.  Hactenus  de  fasciis,  proxi- 
me spectanda  sunt  vasa  sanguifera. 

Inferiore  parte  abdominis  arteria  epigas- 
trica reperitur.  E latere  interiore  externi 
iliaci,  qua  illud  vas  abdomen  relicturum  est, 
et  antequam  cruralem  vaginam  intraverit, 
exoritur.  Sursum  et  introrsum  pone  arcum 
cruralem,  usque  ad  interiorem  recti  abdo- 
minis musculi  partem,  oblique  pergit.  Pri- 
mo flectitur  paulum  deorsum,  deinde  apud 
partem  abdominalis  annuli  interiorem,  pone 
arcum  cruralem,  et  distantia  dimidii  aut 
trium  quadrantium  pollicis  ante  foramen 
crurale,  cursum  dirigit. 

Exordii  arteriae  epigastricae  liic  plerum- 
que situs  est ; aliquando  autem,  etsi  raro, 
circa  pollicem  altius  inferiusve  solito,  et 
nonnunquam  per  truncum  cum  arteria  ab- 
dominis circumflexa  communem  emergit. 
Arteria  circumflexa  de  latere  exteriore  iliaci 

externi,  ferme  epigastricae  adversa,  inter- 
dum autem  inferior,  ortum  ducit,  et  per 
aciem  ilii  cristae  interiorem  ad  musculos  in- 
feriore parte  abdominis  fere  continuatur. 

Praeter  arterias,  epigastricam  et  circum- 
flexam, alia  est,  obturator ^ quae  Herniae 
Cruralis  interest.  Haec  arteria  originis  va- 
riae est ; plerumque  ab  aliquo  magno  hypo- 
gastricae ramo,  saepius  autem  ab  externo 
iliaco,  ubi  iste  truncus  abdomine  exiturus 
est,  ortum  ducit.  Aliquando,  ut  antea  di- 
ximus, e trunco  sibi  epigastricaeque  com- 
muni, oritur ; in  quo  casu  curvaturam  per 
interius  Gimhernatl  ligamenti  latus,  anteri- 
usque  foraminis  cruralis  efficit : deinde,  in 
descensu  ad  foramen  thyroideum,  juxta  par- 
tem aditus  interiorem  vertitur.  Interdum 
quoque,  rarissime  tamen,  de  externo  iliaco, 
ortu  epigastricae  altior,  emittitur;  ahoquin, 
tres  arteriae  supradictae  per  truncum  com- 

munem  de  summa  arteria  femorali  originem 
ducere  visae  sunt. 

Funiculuin  spermaticum  in  mare  liga- 
mentumque uteri  rotundum  in  foemina  par- 
tim  quoque  Herniae  Cruralis  intersunt. 
Haec  internum  annulum  abdominalem  dis- 
tantia cjuadrantis  dimidiive  pollicis  ad  latus 
arteriae  epigastricae  exterius  ingrediuntur, 
et  deinde,  ut  abdominis  partem  exteriorem 
adeant,  per  canalem  inguinalem  descendunt. 
Haec  in  canali,  ante  arteriam  venamque 
epigastricam,  pone  musculi  obliqui  externi 
tendinem,  super  autem  columnam  arcus  cru- 
ralis inferiorem,  ex  qua  funiculum  vel  liga- 
mentum ad  locum  constitutum  pergit,  sita 
videntur. 

Ex  hisce  supra  memoratis.  Herniam  Cru- 
ralem cum  tali  rerum  differentia,  ut  complu- 
ribus varietatibus  ortum  praebeat,  occur- 
rere posse  constabit.  Hae  per  Professorem 

Monro^  in  libro  * recenti  De  Morbida  Ae« 
sopHAGi  Intestinorumque  Structura,  qui 


* Sequuntur  verba  scriptoris  celeberrimi : 

The  jlrst  variety  is,  when  the  protruded  parts  pass 
through  the  crural  aperture  into  the  lymphatic  sheath. 

The  is,  when  they  pass  through  an  aperture  in  the 
membrane,  which  passes  across  the  crural  aperture 
which  had  been  filled  up  by  a gland  now  displaced. 

The  is,  when  the  protruded  parts  pass  into  the 
sheath  surrounding  the  lymphatics,  and  then  escape  by 
one  of  the  apertures,  through  which  the  lymphatic  ves» 
sels  enter  their  sheath. 

The  is,  when  the  tumour  passes  through  the  ilial 
side  of  the  lymphatic  sheath. 

In  the  ^th  variety,  there  are  two  tumours,  one  of 
which  escapes  into  the  sheath  of  the  vein,  and  the  other 
into  that  of  the  lymphatic  vessels. 

« 

In  the  %ihy  the  displaced  bowels  descend  in  a direc- 
tion  perpendicular  to  the  abdomen,  and  lie  over  the  pec» 
tinaeus  muscle,  and  the  tumour  is  reflected  over  the  cru- 
ral arch,  covered  by  the  superficial  fascia,  skin,  and 
cellular  substance  only. 

claris  in  cathedra  anatomica  antecessoribus 
omnino  dignum  est,  magna  cura  ingenioque 
enumeratae  sunt. 


IIATIO  MEDENDI. 

In  hujus  morbi  cur4  facilitas,  qua  in 
gangrenam  partes  protrusae  abeant,  semper 
in  conspectu  nobis  est  servanda.  Ob  hanc 
causam  nihil  temporis,  ut  remedia,  etsi 
impotentia  aut  dubia,  adhibeantur,  amit- 
tendum est ; ad  rationes  autem  potentissi- 
mas  sine  mora  confugere,  quae  si  diu  sint 


tn  tlie  Ith  variety,  the  protruded  parts  first  enter  tbe 
sheatli  of  tbc  lymphatic  vessels,  and  tben  pass  tbrough 
lioles  for  tbe  transmission  of  vessels  in  tbe  falciform  pro- 
cess,  and  in  tbe  superficia!  fascia. 

Tbe  Stk  is,  wlien  tbe  obturator  arises  in  one  common 
trunk  witb  tbe  epigastric  artery,  and,  in  tbe  progress  of 
tbe  obturator  aperture,  sweeps  round  the  neck  of  the 
Hernial  tumour  on  its  pubal  side. 

inefficaces,  statim  operationem  chirurgicam 
tentare  oportet. 

Si  balneum  tepidum,  in  quo  aeger  ferme 
supinus  ponatur,  cito  parari  possit.  Taxis 
in  eo  felicius  adliibebitur.  Si  autem  bal- 
neum tepidum  non  facile  apparetur,  aliis 
rationibus,  ad  jacturam  temporis,  quae  irre- 
mediabilis foret,  evitandam,  utendum  est. 

Primo  per  taxin  partium  protrusarum  re- 
ductio tentanda.  Pressuram  nec  magnam 
nec  diu  protractam  esse  oportet : alioquin 
inflammatio  efficietur,  quae  omnes  rationes 
postea  adhibendas,  quantumvis  sagaces,  in- 
cassum reddet.  In  Hernia  Crurali,  taxis 
longe  alio  modo  ac  in  Inguinali  facienda 
est.  Aeger  in  latus  affecto  contrarium  po- 
nendus ; corpus  antrorsum  flectendum,  coxa 
collocanda  est  ita,  ut  cum  corpore  rectan- 
gulum  faciat : membrum  introrsus  verten- 
dum et  trans  obvium  femur  conjiciendum 

est.  His  modis  relaxatio  maxima  efficietur. 

* 

Digitis  utriusque  manus  tumor  jam  paula- 
tim,  sed  leniter,  deorsum  et  retrorsum  pre- 
mendus est,  ut  anteriore  Pouparti  ligamenti 
parte  detrudatur  gibbus  ; et  si  sub  hac  pres- 
sura partes  protrusae  paulo  sursum  rece- 
dant, ut  per  arcum  cruralem  transeant,  eas 
continuari  oportet.  Liquido  enim  patet,  si 
sursum  pressura  fiat,  partes  imprimis  pro- 
trusas contra  aciem  ligamenti  Pouparti  im- 
pulsum iri,  nec  penitus  reponi  posse.  Si 
tamen  affectae  partes  sint  tactu  molestae, 
taxis  non  adhibenda  est : usus  quidem,  sine 
peritia,  toties  infausta  est,  ut  Dessaidt^  cla- 
rus apud  Gallos  chirurgus,  prognosin  de 
operationis  successu  a taxi  adhibita  vel  non 
adhibita  trahere  soleret. 

Venaesectio  cum  maxima  laude,  a primis 
chirurgis  domi  forisque,  memorata  fuit.  Pott^ 
Sharpe^  Rkhter^  et  CoIUsotIj  venaesectioni, 
quippe  quae  reductioni  Herniae  strangula- 

tae  faveat,  laudes  largissimas  praedicant» 
Hujus  autem  seculi  chirurgi  optimi  venae- 
sectionem  nimium  laudatam  fuisse  censent ; 
imo  etiam  Herniae  strangulatae  nocere  non- 
nulli asserunt.  Hoc  autem  verisimilius  est, 
cum  dicitur,  quod  propter  naturam  partium, 
qua  sita  est  strictura,  minus  facile  ceden- 
tium, nulla,  sanguinis  emissione  quamvis 
larga,  relaxatio  sperari  possit ; cum  autem, 
existenti  dolore  aut  pressura,  et  abdomi-* 
nis  tensione,  inflammationem  accidisse  sus- 
picemur ; venaesectio  fit  utilissima,  quippe 
quae  ratio  sit  praecipua,  (jua  ad  inflamma- 
tionem removendam  tuto  fidere  possimus. 

Cathartka  in  Hernia  strangulata  non  so- 
lum inutilia  sunt,  sed  nocentia : augent 
enim  intestinorum  supra  partem  incarcera- 
tam  motum  peristalticum,  ideoque  inflam- 
mationi favent.  Cum  autem  partes  pro- 
trusae reductae  fuerint,  laxantia  minus  inu- 
tilia sunt,  quippe  quae  motum  peristalticum. 


32 


DISPUTATIO  MEDICA 


qui  verisimillime  magis  minusve  inversus 
fuit,  restituant ; contentisque  intestina  libe- 
rando, irritationis  et  inflammationis  unam 
causam  removeant. 

Lenibus  catharticis,  ut  Oleo  Ricini,  aut, 
quod  melius  est,  Sulphate  Magnesiae  magno- 
pere diluto,  parvisque  intervallis  sumto,  hic 
effectus  optime  producitur.  In  Herniis  quo- 
que magnis  et  veteribus,  quae  nunquam  re- 
duci possint,  cathartica  utilia  existimata 
sunt. 

Opium,  praesertim  post  copiosam  sangui- 
nis emissionem,  reductioni  Herniae  incar- 
ceratae  favere  dictum  est.  Conceditur  au- 
tem plerumque  infelix  esse  dubiumque  re- 
medium ; ideoque  vix  in  Hernia  Crurali, 
ubi  tam  minimum  temporis  amittendum  est, 
idoneum  videtur.  In  multis  temperamentis, 
praeterea,  appropinquationem  gangraenae 
ad  partes  inflammatas  opium  accelerat  j et 

quoniam  liaec  Herniae  species  inflammationi 
tam  proclivis  est,  vix  aut  ne  vix  quidem  ad- 
hibendum est.  Opium,  magnis  dosibus  da- 
tum, nauseam,  spasmum,  vomitumque  etiam 
per  viginti  quatuor  horas  aut  amplius  sedare 
dicitur. 

Cataplasmata  tepida  et  fomenta  nunc  inu- 
tilibus pejora  spectantur ; calorem  enim 
partium,  nulla  relaxatione  protrusarum  re- 
ductioni favente,  augent. 

Applicationes  frigidae^  contra,  ad  reduc- 
tionem Herniae  strangulatae  favendam,  re- 
media forsan  potentissima  sunt.  Modus, 
quo  frigus  in  hoc  exemplo  operatur,  in  apri- 
cum forsitan  minus  clare  prolatum ; efFectus 
autem  boni  ne  dubitari  quidem  possint. 
Constrictionem  partium  externarum,  quae 
internis  communicatur,  efficere  putatum  est, 
atque  ut  calor  tumoris  Hernialis  contenta  ra- 
refacit, sic  frigus  condensare,  ideoque,  mag- 

nitudinem  minuendo,  reductioni  partium 
protrusarum  favere  dicitur.  Nix,  aqua  gla- 
ciata, aut  misturarum  in  aqua  frigorifica- 
rum solutiones,  tumori  Herniali  applican- 
dae sunt;  idemque  frigoris  gradus,  quam- 
diu  videatur  adhibenda,  asservandus  est. 
Nullo  casu  fortasse  duabus  vel  tribus  ad  plu- 
rimum horis  diutius  usurpanda;  et  si  tunc 
sine  successu,  ultimum  sed  efficacissimum 
externorum  in  nostra  potestate  remediorum 
adhibere  accingendum  est,  insigne  scilicet : 

Nicotianae  tabaci  enema,  quod,  omnibus 
aliis  deficientibus,  saepissime  felix  est. 

Nauseam,  vertiginem,  et  extremitatum  fri- 
giditatem producit.  Per  hoc  tempus  partes 
protrusae  vel  sponte  sua  recedunt,  vel  leni 
pressura  facile  reponuntur.  Quoniam  hic 
Nicotianae  effectus  sedans,  ut  ex  ejus  usu 
omnia  commoda  impetremus,  necessarius 
est,  donec  appareat,  perseverandum  est. 

Nullius  momenti  videtur  utrum  infusio  an 
fumus  adhibeatur.  Si  priori  utamur,  Nico- 
tianae  tabaci  drachma,  aquae  libra  infusa,  do- 
sis  erit  sufficiens.  Unciam  macerandam  Rich- 
ter  monet ; sed  quomodo  huic  rationem  ha- 
beat, Lawrence  multum  haeret,  duae  quoniam 
drachmae  lethales  fuisse  cognitae  sunt.  Cau- 
sa autem  cur  tantam  Nicotianae  quantitatem 
Richter  jubet,  quod  in  Germania  ita  compa«* 
ratum  est,  ut  pharmacum  multo  minus  po- 
tens illa  mercatui  Anglicano  allata  praebeat. 

Germani  Britanniam  advenientes  saepe 
non  possunt  Nicotianam  Anglicanam  fumi- 
gare, antequam  in  aqua  maceraverint,  et 
postea  exsiccaverint,  ut  ipsorum  tabaco  si- 
milior liat. 

Si  in  reductione  tumoris  Hernialis  pro- 
movenda Nicotiana  deliciat,  sine  mora  ad 
operationem  chirurgicam,  modo  sequenti 
faciendam,  confugiendum  est. 

MODUS  OPERANDI. 

Primo  circa  pollicem  supra  arcum  crura- 
lem incidendum  est,  et  deorsum  extrorsum- 
que  pergendum.  Quoniam  in  operationis 
parte  sequente  multum  interest,  ut  ad  partes 
altius  positas  liberum  habeamus  aditum,  hanc 
primam  incisionem,  ut  penitus  tumor  Her- 
nialis  exponatur,  libere  fieri  oportet.  Ob 
eandem  causam,  nempe,  locum  obtinendi, 
Coopertis  admonet,  incisionem  forma  literae 
T inversae  (x)  fieri ; angulum  autem  inci- 
dentiae  duarum  linearum  in  parte  tumoris 
centrali  fore,  et  deinde  ora  vulneris  postea 
reflecti  oportere.  Chirurgi  autem  unicam 
incisionem  modo  supra  memorato  factam 
vulgo  praeponunt. 

Haec  prima  incisio  fasciam  superficialem, 
tumorem  Hernialem  tegentem,  quae  a mus- 
culo obliquo  externo  emittitur,  exponit. 

Haec  fascia  magis  miniisve  manifesta  est  se- 
cuiKium  aegri  corpulentiam,  et  durationem 
morbi. 

Illa  divisa,  tumor  Hernialis  forma  cir- 
cumscripta apparet ; ne  tamen  in  animum 
chirurgo  veniat  nil  nisi  saccum  intestino 
intervenire ; aliter  in  operatione  impedie- 
tur, erroresque  lethales  admittet.  Ea  pai^s^ 
quam  nunc  videt,  a Coopero  fascia  propria 
vocatur.  Haec  de  collo  usque  ad  fun- 
dum sapci  in  longum  dissecanda  est.  Sac- 
cus ita  expositus  sursum  digito  et  pollice 
manus  sinistrae  premendus,  scalpelloque  ho- 
rizontaliter,  ne  vulneratum  sit  intestinum, 
prensato  caute  dividendus  est. 

Cum  operatio  hactenus  gesta  fuerit,  in- 
testina aliquando  reponantur,  vi  tamen  nul- 
la adhibita  \ si  autem  non  facile  reponi  pos- 
sunt, ad  partes,  quae  reductionem  impedi- 
unt, diyidendas  progrediendum  est. 

De  hac  re  varietas  opinionis  plurima  va- 
gatur. Inter  omnes  autem  consentitur,  stric- 
turae sedem  esse  eam  partem  quae  Gimber- 
nati  ligamentum  nominata  est;  conceditur 
quoque  hujus  partis  divisionem,  paucis  lineis 
in  longitudinem,  ad  sinendam  intestini  re- 
ductionem sufficere,  partibus  multo  firmiori- 
bus, quam  si  in  alia  cruralis  arcus  parte  in- 
cisio facta  erat,  relictis. 

Ad  hoc  ligamentum  dividendum,  digitus 
index,  ad  pubem  versus,  donec  Gimbemati 
ligamenti  aciem  acutam  contingat,  quoad 
poterit,  intromittendus. 

Obtuse  mucronatum  bistorium  per  digi- 
tum nunc  inducendum,  ligamentumque  sa- 
tis ample,  ut  intestini  reductio  efficiatur, 
versus  pubem  interne  dividendum  est. 

Si  intromitti  digitus  non  potest,  director 
sulcatus  eadem  via  sursum  injiciendus,  per- 

que  eum,  bistorium,  ut  supra  monstratum, 
introducendum  est,  ad  quod  efficiendum  in- 
cisio minima  sufficiet.  Divisione  lioc  loco 
et  hoc  modo  facta,  vas  aliquid  sanguiferum 
vulnerandi  plerumque  minus  est  periculi 
Directiones  arteriae  obturatoriae  variantes 
tam  raro  occurrunt,  ut  huic  methodo,  sicut 
normae  generali,  nequaquam  objiciatur* 
Est  tamen  periculum  intestini  ante  bistori 
um  praetereundi,  injuriamque,  cum  strictu- 
ra dividatur,  patiendi ; et  adversus  hoc  omni 
opera  nitendum  est. 

Ut  huic  periculo  obviam  eat,  Cooperus 
stricturam  in  anteriore  parte  usque  ad  fron- 
tem marginis  arcus  cruralis  dividere  horta- 
tur. Hanc  divisionem  sursum  et  introrsum 
facit,  et  si  intestini  reductionem  non  sinat, 
tendinis  tenuem  oram  posteriorem,  eMem 
via  ut  antea,  dividit. 

Strictura  remoti,  intestinum  quam  lenis- 
sime reponendum  est ; aeger  autem  dein- 
ceps secundum  illas  regulas,  quae  apud  om- 
Ties  de  Chirurgia  libros  elementarios  traditae 
siinf:;  cura  solerti  tractetur  oportet. 


FINIS. 


fiKCudebat  Ct  Stewart. 

